**ԻՄԱՍՏՈՒՆ ՏՂԵՆ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Էլել են մի մարթ, մի կնիկ։ Դրանք ըրեխա չեն ունեցել։ Քսան տարի կացել են, մինն էլել ա։ Իմաստուն ա էլել, եդո ով տարով, նա օրով ա վենձանալիս էլել։

Մերն ասել ա.— Քու հերը չութ ա վարըմ, քու հոր հմար հաց տար հանդը։

Հացը տարել ա, տեհել ա հրես հոր չթի կշտին վարժապետը մոնթերի հետ սեհրն ա անըմ։ Մոնթերի միչին թաքավորի ախչիկն էլ ա ըլըմ։

Տղի հերը դրանց ասըմ ա.— Էկեք հաց ուտենք, դրանք գալիս չեն:

Մոնթերից մինը թաքավորի ախչկա սիրածն ա ըլըմ, ախչկա շորեր հաքած: Էդ իմաստուն տղեն հսկանըմ ա ու դրանց վրա ծիծաղըմ ա: Ըրիգունը թաքավորի ախչիկը գնըմ ա տուն, սուտ հիվանդանըմ ա:

Հերն ասըմ ա.— Ի՞նչ կուտես, ախչիկ ջան։

Ասըմ ա.— Մի բան էլա ուզըմ չեմ։ Որ շատ հերը տեղը նեղըմ ա, ասըմ ա.— Հայրիկ, թե կգնաս չթչու տղեն կբերես, կմորթես, թոք ու ջիգարը կտաս ինձ՝ ուտեմ, կլավանամ, թե չէ՝ խու լավանալ չեմ։

Թաքավորը գալիս ա չթչուն ասըմ ա.— Քու տղեն ինձ վրա ծախե, իրան քաշով մին ոսկի կտամ։

Մերը շատ ա դեմ ըՆգնըմ, հմա դե թաքավորից վախըմ են, տալիս են։

Տղին տանըմ են, որ մորթեն:

Տղեն ասըմ ա.— Էս չախին ինձ մորթիլ մեք, ըռավոդը կմորթեք։

Թաքավորը տղին տալիս ա մի մարթի, ասըմ ա.— Պհե, ըռավոդը կբերես մորթեմ։ Հմա ասըմ ա, որ փախչի, մի բան ըլի, քիանի կուզեմ։

Որ տանըմ ա տուն հա, տղեն ասըմ ա։— Ինձ մորթիլ տին, արի քի մի բան ասեմ, վախիս ոչ, քի ես քոմագ կանեմ, քու լավութենիցը դուս կգամ եդնա, արի ինձ լսե, ձեր գեղըմը մի տղա ա մեռել էրեգի, իմ կապսի ու չափսի տղա ա, գնանք բերենք իմ տեղը դնենք։ Որ գա ասե.— Խի՞ ա մեռել։ Ասա.— Վախիցն ինքը սիրտը գնաց, էլ եդ չեկավ։

Թհենց են անըմ։

Ըռավոդն ասըմ են.— Տղեն բի։ Ասըմ ա.— Իմացավ, որ մորթիլ տին, վախիցը չորացավ։

Էնա տանըմ են, էդ մեռածի թոք ու ջիգյարը հանըմ են, ուտացնըմ են ախչկանը (կրակ ուտե նա) ախչիկը վի ա կենըմ։

Էն տղեն գնըմ ա ձուգն ա բռնըմ, բերըմ ա թաքավորի դռանը ղի տալի.— Ձուգն եմ ծախըմ, ձուգն եմ ծախըմ։

Ախչիկն ասըմ ա. —Թե էք ա, կառնիմ, թե որց ա՝ առնիլ չեմ:

Տղեն էլի ծիծաղըմ ա, թե.— Ձգան էքն ու որցը ո՞րն ա։

Ախչիկն էլ եդ հորն իմաց ա տալի, թե.— Ասըմ եմ էդ տղին կորցրու էլի, նա իմ ամեն ասած բանի վրա ծիծաղըմ ա։

Թաքավորն ասըմ ա.— Ես քու գլուխը տալ պտիմ։

Տղեն ասըմ ա.— Իրեք խոսկ տիմ ասիլ, եդնա տալիս ես՝ տուր։

Ասըմ ա.— Ասա՛։

Ասըմ ա.— Մի մարթ ու կնիկ են ըլըմ, քանի ըրեխա են ունենըմ, ղուշը գալիս ա ուտըմ։ Մի օր էլ դուռ ու ակոշկա փագըմ են, գնըմ են հրսանիք։ Տանը մենակ կատուն ա մնըմ։ Ղուշը եդ տեղ ա գդնըմ, տուն ա մտնըմ, որ ըրեխին եդ ուտն։ Կատուն ղշին խեխտըմ ա, ինքն էլ արնաթաթախ ա ըլըմ, ղշին ընդի վեր ա ածըմ։ Նրանք որ տուն են գալիս հա, կատուն գնըմ ա նրանց ոտներովն ընգնըմ։ Կատվին որ արնըմը շղաղված տենըմ են, հե գիդենըմ են՝ ըրեխին կերել ա, տալիս են՝ սպանըմ։ Եդնա տենըմ են՝ ըրեխեն սաղ ա, ղուշն էլ ընդի սպանած։

Հմի ինչքա՞ն դարդ կանեին էդ կատվի հմար, որ իրանց ըրեխին ազատել ա։

Մի մարթ էլ ղշահապկեն լիգը ոսկի ա տանելիս ըլըմ, թազին էլ եդնեն։ Ոսկին ճամփըմը վեր ա ընգնըմ։ Թազին գալիս ա ձիու ոտներն ա ընգնըմ, իմաց ա տալի, տերը հսկանըմ չի, տալիս ա սպանըմ։ Թազին գնըմ ա ղշահապկի կշտին սատկըմ։ Տերը տուն ա գնըմ, տենըմ ա ղշահապկեն կա ոչ։ Եդ ա գալի, տենըմ ա թազին կոխկին սատկած ա։ Ինչքա՞ն դարդ կաներ թազու հմար։

Մի մարթ էլ ծմակըմը փետ անելիս ա ըլըմ։ Շատ ծրավըմ ա։ Տենըմ ա՝ մի տեղից ջուր ա կաթըմ։ Ըստաքանը տակին ա դնըմ, որ լցվի՝ խմե։ Ղուշը գալիս ա, վեր ա ածըմ։ Տալիս ա ղշին սպանըմ ա։ Գնըմ ա տենըմ օցն ընդի սատկած ա, նրա եղուն ա կաթըմ։ Հմի դարդ չէ՞ր անիլ էդ ղշի հմար։

Ախչիկը հորն ասըմ ա.— Էդ շան տղի գլուխը կտրե, քանի՞ գլուխս ցավացնե։

Տղեն ասըմ ա.— Ախչկանդ հետի մոնթերին հլա տկլորե, տես դրանց հետ որց էլ կա՞, թե հլե չիմ էք են։

Էնա թաքավորը տկլորըմ ա, տենըմ ա մինը որց ա։ էնա թաքավորն իրան ախչկանը ստկացնըմ ա, էդ իմաստուն տղին իրան տղացու շինըմ, հրսանիք ա անըմ, օխտն օր, օխտը քշեր քեփ անըմ։ Վայ տամ նրա ախչկա գլխին, ձգնիցն էք ու որց հարցնե՞ր, դե թող գնա։